Dr Abel Pienaar in BEELD uitgedaag tot openbare debat | hier staan ek
Dr Abel Pienaar in BEELD uitgedaag tot openbare debat
Hier volg die brief deur Ds Andries Louw. (Geen familie van hierstaanek nie!)
Edit 26/02/2013 Die BEELD skakel is nou beskikbaar.
Ds. Andries Louw ( emeritus) skryf:
Dr. Abel Pienaar se brief "kerk mis weer kans vir ope gesprek "( Beeld, 20 Februarie) het betrekking.
Dit sou 'n situasie skep dat Kerkbode "pa staan" vir 'n gesprek waar die mees basiese geloofswaarhede van die Christelike geloof in die openbaar bevraagteken of aangeval sou word – waarskynlik sonder enige teenspraak deur ander wat aan die kerklike belydenis getrou wil bly. Ek ondersteun die direksie se besluit heelhartig.
Dr Pienaar het lank reeds, minstens seders sy bedanking as leraar en lidmaat van die NG Kerk, die Christelike geloof vaarwel toegeroep en 'n ander stel "geestelike waarhede " in die plek daarvan aanvaar. Dit lyk egter asof hy 'n behoefte het om die NG Kerk van buite af tot sy nuwe denke-insigte te bekeer, Miskien sou die geleentheid by die Woordfees die indruk kon wek dat dit selfs van binne is.
Ek stem ook saam dat die NG Kerk by 'n kruispad gekom het, maar om 'n ander rede. 'n Kerk kan nie op twee stoele sit nie. Kerkbode se besluit laat my hoop die kerkleiers begryp dit ook.
Ter wille van die oop gesprek is ek bereid om met dr Pienaar in 'n openbare debat te tree – op voorwaarde dat dit gestruktureerd met 'n neutrale moderator aan die stuur sal plaasvind.
Ek stel voor ons maak die onderwerp: "Kan ons die evangelie nog met integriteit glo?" Ek sal die saak stel dat ons dit inderdaad kan doen.
6 thoughts on "Dr Abel Pienaar in BEELD uitgedaag tot openbare debat"
23/02/2013 at 5:30 pm
Daardie debat sou ek graag wou hoor….
23/02/2013 at 9:48 pm
Ag hoeveel mense het al met hom probeer redeneer. Het enigiemand al ooit met hom hond haaraf gemaak? Het enige iemand al gehoor van die uitdrukking: "Om met 'n klip te probeer redeneer" ? Probeer maar. Ek weet wat die uitkoms gaan wees.
24/02/2013 at 10:57 am
Ek glo nie die debat gaan hom oortuig nie… maar dit gaan dit moontlik maak vir ander mense om te hoor wat hy regtig glo/ nie glo nie, sowel as 'n duidelike verduideliking van wat die evangelie is en waarom dit geloofwaardig is.
Pingback: Prof Hofmeyer: Gevaarligte vir NG Kerk! | hier staan ek
24/02/2013 at 3:10 pm
Ek dink ds Louw se onderwerp vir bespreking is 'n skitterende een. sal graag wou sien hoe argumenteer sekere amp-bekledende NG dominees hierdie. Woordsosaties gaan aan die orde van die dag wees.
Onder dr Pienaar se redaksie van Kerkbode, het ek vele briewe geskryf wat hy verseg het om te publiseer. Veral nadat hy soveel prominensie begin gee het aan uitgesproke selferkende gosdslasteraars en ateïste soos George Claassens na Claassens se optrede as GASSPREKER by Tukkies se teologiefakulteit se opening 'n jaar of drie gelede waartydens hy die christelike godsdiens as 'n lawwe bygeloof afgekraak het! Ek het brief op brief gesryf wat die valsheid van die evolusieleer soos Claassens en baie "geleerdes" dit verkondig,uiteengesit het met hoogs geloofwaardige verwysings na die waarheid. Eers het hy beweer dat ek te sarkasties is teenoor die teoloë wat baie sarkasties berig het dat enigiemand wat die evolusiewetenskap verwerp, verspot is (dr Henk Gous), daarna dat dit te lank is en toe glad nie meer geantwoord het nie. Maar my brander aan hom wat hom uittrap omdat hy in teenstelling met sy eie voorneme, steeds net doktore en professore en ateïste (natuurlik ook ewe eens getiteld) se briewe publiseer en dat ek summier my lidmaatskap van Kerkbode staak, dié publiseer hy toe. Ek kry toe steun en hy niks! Mense mag ateïste se godlasterlike stories lees, maar 'n gewone ou soos ek mag nie 'n teensaak stel nie. Hoe dien dit die kerk?